Proposta għal direttiva tal-Parlament ewropew u tal-Kunsill li temenda d-Direttiva 2006/66/KE dwar batteriji u akkumulaturi u skart ta' batteriji u ta' akkumulaturi, fir-rigward tas-setgħat ta' implimentazzjoni mogħtija lill-Kummissjoni /* KUMM/2007/0093 finali - COD 2007/0036 */





[pic] | KUMMISSJONI TAL-KOMUNITAJIET EWROPEJ | Brussel 9.3.2007 KUMM(2007) 93 finali 2007/0036 (COD) Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2006/66/KE dwar batteriji u akkumulaturi u skart ta' batteriji u ta' akkumulaturi, fir-rigward tas-setgħat ta' implimentazzjoni mogħtija lill-Kummissjoni (preżentata mill-Kummissjoni) MEMORANDUM TA’ SPJEGAZZJONI Aġġustament tad-Direttiva 2006/66/KE għad-Deċiżjoni tal-Kunsill 2006/512/KE (proċedura regolatorja ġdida bi skrutinju). Id-Deċiżjoni tal-Kunsill 1999/468/KE tat-28 ta' Ġunju 1999 li tistipula l-proċeduri għall-eżerċizzju tas-setgħat ta' l-implimentazzjoni konferiti fuq il-Kummissjoni[1], ġiet emendata bid-Deċiżjoni tal-Kunsill 2006/512/KE tas-17 ta’ Lulju 2006[2]. L-Artikolu 5a tad-Deċiżjoni emendata jintroduċi proċedura regolatorja ġdida bi skrutinju sabiex tiġi użata għal miżuri ta' ambitu ġenerali li jkollhom l-għan li jemendaw l-elementi mhux essenzjali ta' strument bażiku, adottat bil-proċedura tal-kodeċiżjoni, inkluż billi jitħassru xi wħud minn dawk l-elementi jew billi jissupplimentaw l-istrument biż-żieda ta' elementi ġodda mhux essenzjali. Id-Direttiva 2006/66/KE dwar batteriji u akkumulaturi u skart ta' batteriji u ta' akkumulaturi u li tħassar id-Direttiva 91/157/KEE kienet soġġetta għall-qbil fit-tielet qari min-naħa tal-koleġiżlaturi, eżatt qabel id-dħul fis-seħħ tad-deċiżjoni ġdida tal-komitoloġija[3]. Id-Direttiva daħlet fis-seħħ wara li ġiet ippubblikata fil-Ġurnal Uffiċjali fis-26 ta' Settembru 2006[4], u għaldaqstant issa jeħtiġilha tiġi aġġustata biex tinkludi, meta dan ikun f'loku, referenzi għall-proċedura regolatorja ġdida bi skrutinju. 2007/0036 (COD) Proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2006/66/KE dwar batteriji u akkumulaturi u skart ta' batteriji u ta' akkumulaturi, fir-rigward tas-setgħat ta' implimentazzjoni mogħtija lill-Kummissjoni IL-PARLAMENT EWROPEW U L-KUNSILL TA' L-UNJONI EWROPEA, Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 175(1) tiegħu, Wara li kkunsidraw il-proposta tal-Kummissjoni[5], Wara li kkunsidraw l-opinjoni tal-Kumitat Ekonomiku u Soċjali[6], Wara li kkunsidraw l-opinjoni tal-Kumitat tar-Reġjuni[7], Filwaqt li jaġixxu skond il-proċedura stipulata fl-Artikolu 251 tat-Trattat[8] Billi: (1) Id-Direttiva tal-Parlament Ewropew u tal-Kunsill 2006/66/KE[9] tipprovdi li ċerti miżuri għandhom jiġu adottati bi qbil mad-Deċiżjoni tal-Kunsill 1999/468/KE tat-28 ta' Ġunju 1999 li tistabbilixxi l-proċeduri għall-eżerċitazzjoni tal-poteri ta' implimentazzjoni mogħtija lill-Kummissjoni[10]. (2) Id-Deċiżjoni 1999/468/KE ġiet emendata bid-Deċiżjoni 2006/512KE, li introduċiet il-proċedura ta' regolazzjoni bil-kontroll għall-miżuri ta' natura ġenerali li għandhom l-għan li jemendaw elementi mhux essenzjali ta' att bażiku adottat skond il-proċedura msemmija fl-Artikolu 251 tat-Trattat, inkluża t-tneħħija ta' xi wħud minn dawn l-elementi jew billi jiġu miżjuda ma' l-istrument elementi ġodda mhux essenzjali. (3) F'konformità mad-dikjarazzjoni konġunta tal-Parlament Ewropew, il-Kunsill u l-Kummissjoni[11] dwar id-Deċiżjoni 2006/512/KE, strumenti li huma diġà fis-seħħ għandhom jiġu aġġustati skond il-proċeduri applikabbli. (4) Partikolarment, il-Kummissjoni għandha tingħata s-segħta li tadatta l-Anness III u tadotta u tirrevedi regoli dettaljati għat-tikkettjar tal-batteriji u l-akkumulaturi. Peress li dawk il-miżuri huma ta’ natura ġenerali u huma mfassla sabiex jemendaw elementi mux essenzjali tad-Direttiva 2006/66/KE u biex jikkumplementaw din id-Direttiva biż-żieda ta’ elementi ġodda li mhumiex essenzjali, għandhom jiġu adottati skond il-proċedura regolatorja bi skrutinju stipulata fl-Artikolu 5a tad-Deċiżjoni 1999/468/KE. (5) Id-Direttiva 2006/66/KE għandha għalhekk tkun emendata skond dan. (6) Billi l-emendi li għandhom isiru lid-Direttiva 2006/66/KE huma aġġustamenti ta' natura teknika li jikkonċernaw biss il-proċeduri tal-kumitat, mhemmx il-ħtieġa li dawn jiġi ttrasposti mill-Istati Membri. Għalhekk, mhux meħtieġ li jiġu stabbiliti dispożizzjonijiet dwar dan. ADOTTAW DIN ID-DIRETTIVA: Artikolu 1 Id-Direttiva 2006/66/KE hija emendata kif ġej: 1. Fl-Artikolu 10, il-paragrafu 4 jinbidel b'dan li ġej: "Ftehimiet tranżitorji jistgħu jsiru skond il-proċedura msemmija fl-Artikolu 24(2) biex jindirizzaw diffikultajiet li jiltaqa' magħhom Stat Membru biex jissodisfa r-rekwiżiti fil-paragrafu 2, minħabba ċirkostanzi nazzjonali speċifiċi. Metodoloġija komuni għandha tiġi stabbilita għall-kalkolu tal-bejgħ annwali ta' batteriji u akkumulaturi portabbli lill-konsumaturi finali sas-26 ta' Settembru 2007. Dik il-miżura, imfassla sabiex temenda elementi mhux essenzjali ta' din id-Direttiva billi tissupplimentaha, għandha tiġi adottata bil-proċedura regolatorja bi skrutinju msemmija fl-Artikolu 24(3)." 2. Fl-Artikolu 12(6), l-ewwel sentenza hi ssostitwita b'dan li ġej: "6. L-Anness III jista' jiġi adattat jew issupplimentat biex jitqies il-progress tekniku jew xjentifiku. Dawk il-miżuri, mfassla sabiex jemendaw elementi mhux essenzjali ta' din id-Direttiva, għandhom jiġu adottati skond il-proċedura regolatorja bi skrutinju msemmija fl-Artikolu 24(3)." 3. L-Artikolu 17 huwa ssostitwit b'dan li ġej: "Artikolu 17 Reġistrazzjoni L-Istati Membri għandhom jiżguraw li kull produttur ikun irreġistrat. Ir-reġistrazzjoni għandha tkun soġġetta għall-istess rekwiżiti proċedurali f'kull Stat Membru. Tali rekwiżiti għar-reġistrazzjoni, imfassla biex jemendaw elementi mhux essenzjali ta' din id-Direttiva, għandhom jiġu stabbiliti skond il-proċedura regolatorja bl-iskrutinju msemmi fl-Artikolu 24(3)." 4. L-Artikolu 21 huwa emendat kif ġej: 5. Il-paragrafu 2 huwa ssostitwit b’dan li ġej: "2. L-Istati Membri għandhom jiżguraw li l-kapaċità tal-batteriji u l-akkumulaturi portabbli u tal-vetturi tkun indikata fuqhom, b'mod li jidher, jinqara u ma jitħassarx, sas-26 ta' Settembru 2009. Ir-regoli dettaljati għall-implimentazzjoni ta' dan ir-rekwiżit, inklużi metodi armonizzati għad-determinazzjoni tal-kapaċità u l-użu xieraq, għandhom jiġu stipulati sa mhux aktar tard mis-26 ta' Marzu 2009. Dawk il-miżuri, imfassla biex jemendaw elementi mhux essenzjali ta' din id-Direttiva, għandhom jiġu adottati skond il-proċedura regolatorja bi skrutinju msemmija fl-Artikolu 24(3)." 6. Il-paragrafu 7 huwa ssostitwit b’dan li ġej: "7. Jistgħu jingħataw eżenzjonijiet mir-rekwiżiti tat-tikkettjar f'dan l-Artikolu. Dawk il-miżuri, imfassla sabiex jemendaw elementi mhux essenzjali ta' din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 24(3)." 7. Fl-Artikolu 24, il-paragrafu 3 huwa ssostitwit b'dan li ġej: "3. Fejn issir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, fir-rigward tad-dispożizzjonijiet ta’ l-Artikolu 8 tagħha." Artikolu 2 Din id-Direttiva għandha tidħol fis-seħħ fi […] jum wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea . Artikolu 3 Din id-Direttiva hija indirizzata lill-Istati Membri. Magħmula fi Brussell, Għall-Parlament Ewropew Għall-Kunsill Il-President Il-President [1] ĠU C 203, 17.7.1999, p. 1. [2] ĠU L 200, 22.7.2006, p. 11. [3] It-tielet qari tal-Parlament Ewropew fl-4.7.2006 u t-tielet qari tal-Kunsill fit-18.7.2006. [4] ĠU L 266, 26.9.2006, p. 1. [5] ĠU C […], […], p. […]. [6] ĠU C […], […], p. […]. [7] ĠU C […], […], p. […]. [8] ĠU C […], […], p. […]. [9] ĠU L 266, 26.9.2006, p. 1. [10] ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p.11). [11] ĠU C 255, 21.10.2006, p. 1.